b"\n_START_ARTICLE_\nEntrenadors del Reial Club Deportiu Espanyol\n_START_PARAGRAPH_\nAbans de la d\xc3\xa8cada dels anys vint, la figura de l'entrenador era pr\xc3\xa0cticament desconeguda al futbol catal\xc3\xa0. El president o b\xc3\xa9 el jugador m\xc3\xa9s antic o capit\xc3\xa0 feien les tasques de t\xc3\xa8cnic i confeccionaven, per tant, les alineacions. Fou a partir de 1922 quan l'Espanyol cre\xc3\xa0 la figura de l'entrenador, incorporant un escoc\xc3\xa8s anomenat Mr. Garry._NEWLINE_Molts dels entrenadors del club van ser homes de la casa, molts d'ells exjugadors, que sovint agafaren el club en situacions dif\xc3\xadcils. Entre els m\xc3\xa9s destacats podem esmentar Patrici Caicedo, Ramon Trabal, Ricard Zamora, Crisant Bosch, Josep Espada, Juli\xc3\xa0 Arcas, Josep Mauri, Juanjo D\xc3\xadaz, Paco Flores o Mauricio Pochettino._NEWLINE_Pel que fa a nombre de temporades al club i \xc3\xa8xits assolits els entrenadors m\xc3\xa9s destacats del club al llarg de la hist\xc3\xb2ria s\xc3\xb3n: Patrici Caicedo (12 temporades d'entrenador), Jos\xc3\xa9 Emilio Santamar\xc3\xada (7), Josep Espada (6), Javier Clemente (6), Ricard Zamora (5), Jack Greenwell (4), Alejandro Scopelli (4), Jos\xc3\xa9 Antonio Camacho (4), Paco Flores (4), Mauricio Pochettino (4), Janos Kalmar (3), Jos\xc3\xa9 Mar\xc3\xada Maguregui (3), Xabier Azkargorta (3) o Miguel \xc3\x81ngel Lotina (2)."